Jandarmeria i-a dojenit părinteşte pe românii care intenţionează să protesteze la defilarea de 1 Decembrie! Purtătorul de cuvânt al instituţiei, Nelu din clanul Sportivilor, a precizat că toţi cei care le vor întoarce spatele jandarmilor dau dovadă că nu sunt buni cetăţeni şi „le e cald cu dinţii în gură”.

Mai mult decât atât, şefii Jandarmeriei vor lua măsuri stricte pentru a preveni eventualele huiduieli adresate organului pentru brutalităţile din 10 august.

„Suntem geană pe voi, agaricilor. Care comentează, îi dăm mucu’ grav, ajunge acasă în sacoşe, să moară ce-am pe casă”, le-a transmis cetăţenilor conducerea Jandarmeriei, adăugând că instituţia lor va fi mereu dedicată menţinerii păcii şi ordinii.

„Feva îmi fpune că famfarmeria forfeşte foarfe feriof”, a declarat un român care a încercat să le atragă atenţia jandarmilor că folosesc un limbaj destul de dur.

